KELMĖS RAJONO SAVIVALDYBĖS

TARYBA

SPRENDIMAS

DĖL KELMĖS RAJONO SAVIVALDYBĖS STRATEGINIO PLANAVIMO DOKUMENTŲ PATIKSLINIMO

2014 m. spalio 27 d. Nr. T-272 (E)

Kelmė

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 40 punktu, 18 straipsnio 1 dalimi, Lietuvos Respublikos Vyriausybės 2002 m. birželio 6 d. nutarimu Nr. 827 „Dėl Strateginio planavimo metodikos patvirtinimo“ (Žin., 2010, Nr. 102-5279; 2011, Nr. 50-2444, 2012, Nr. 122-6140), Kelmės rajono savivaldybės strateginio planavimo metodika, patvirtinta Kelmės rajono savivaldybės tarybos 2013 m. lapkričio 26 d. sprendimu Nr. T-338, Kelmės rajono savivaldybės taryba nusprendžia patikslinti Kelmės rajono savivaldybės 2013–2020 metų ilgalaikį strateginį plėtros planą, patvirtintą Kelmės rajono savivaldybės tarybos 2013 m. lapkričio 26 d. sprendimu Nr. T-340, ir Kelmės rajono savivaldybės 2014–2016 m. strateginio veiklos plano, patvirtinto Kelmės rajono savivaldybės tarybos 2013 m. gruodžio 19 d. sprendimu Nr. T-368, programas:

1.Patikslinti šias priemones:

1.1. „Detaliojo planavimo dokumentų parengimas“ (pridedama užpildyta Kelmės rajono savivaldybės strateginio plano priemonės koregavimo forma);

1.2. „Kelmės tradicinių amatų centro plėtra“ (pridedama užpildyta Kelmės rajono savivaldybės strateginio plano priemonės koregavimo forma).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vaclovas Andrulis